અમરેલી જિલ્લામા ઇકો ઝોનની જોગવાઇઓમા હાઇકોર્ટના આદેશોને કારણે બાંધકામની રેતીની મોટી સમસ્યા ઉભી થઇ છે. બાંધકામમા વપરાતી રેતી ભાદર અને ભોગાવો નદીના રૂટના વિસ્તારમાથી મંગાવવી પડતી હોય રેતીના ભાવો આસમાને પહોંચ્યા હતા. રેતીની આ તંગીનો લાભ લઇ કેટલાક લોકોએ કાળાબજાર કરવાનુ પણ શરૂ કર્યુ હતુ ત્યારે રેતીની આ સમસ્યામા લોકોને રાહત મળે તે માટે પ્રયાસોને સફળતા મળી છે. અને ઇકોઝોન સિવાયના વિસ્તારોમાથી સરકારી કોન્ટ્રાકટરો તેમજ વ્યકિતગત ઉપયોગ માટે નાગરિકોને પરમીટ આપવાનો નિર્ણય કરાયો છે.